CELEX: 32004R1559
Language: lv
Date: 2004-08-24 00:00:00
Title: Komisijas Regula (EK) Nr. 1559/2004 (2004. gada 24. augusts) par atsevišķu preču klasifikāciju kombinētajā nomenklatūrā

2.9.2004   
            
            
               LV
            
            
               Eiropas Savienības Oficiālais Vēstnesis
            
            
               L 283/9
            
         
      KOMISIJAS REGULA (EK) Nr. 1559/2004
   (2004. gada 24. augusts)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu(-iem), kas norādīts(-i) 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka atkarībā no Kopienā spēkā esošajiem noteikumiem, kas attiecas uz tekstilizstrādājumu importa Kopienā dubultajām pārbaudes sistēmām un iepriekšējo un retrospektīvo Kopienas uzraudzību, saskaņā ar Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (2) 12. panta 6. punktu 60 dienu laika periodā īpašnieks var turpināt izmantot saistošo informāciju par tarifiem, ko izdevušas dalībvalstu muitas iestādes attiecībā uz preču klasifikāciju kombinētajā nomenklatūrā un kas nav saskaņā ar šo regulu.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu(-iem), kas norādīts(-i) tabulas 2. ailē.
   2. pants
   Atkarībā no Kopienā spēkā esošajiem noteikumiem, kas attiecas uz tekstilizstrādājumu importa Kopienā dubultajām pārbaudes sistēmām un iepriekšējo un retrospektīvo Kopienas uzraudzību, saskaņā ar Regulas (EEK) Nr. 2913/92 12. panta 6. punktu 60 dienu laika periodā var turpināt izmantot saistošo informāciju par tarifiem, ko izdevušas dalībvalstu muitas iestādes, kura nav saskaņā ar šo regulu.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 24. augustā
      
         
            Komisijas vārdā —
         
         
            Komisijas loceklis
         
         Frederik BOLKESTEIN
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 2344/2003 (OV L 346, 31.12.2003., 38. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      PIELIKUMS
      
                  Izstrādājuma apraksts
               
               
                  KN klasifikācijas kods
               
               
                  Pamats
               
            
                  (1)
               
               
                  (2)
               
               
                  (3)
               
            
                  Vienkrāsas trikotāžas izstrādājums izgatavots no sintētiskām šķiedrām (100 % poliesters), bez piedurknēm, nosedz auguma augšējo daļu. Tam ir V-veida kakla izgriezums, atvērums atrodas priekšpusē, aizdare ar spiedpogām, kreiso malu pārklājot pār labo, plati rokas izgriezumi, bez kabatām un bez oderes.
                  Izstrādājumam apkārt ir divas horizontālas atstarojošas lentes (reflektori).
                  (Veste).
                  (Skatīt attēlu Nr. 634) (1)
                  
               
               
                  6110 30 91
               
               
                  Klasifikācija noteikta saskaņā ar kombinētās nomenklatūras interpretācijas 1. un 6. vispārīgiem noteikumiem, XI sadaļas 7.e) piezīmi, 61. nodaļas 1. un 9. piezīmi un KN preču pozīciju 6110, 6110 30 un 6110 30 91 aprakstiem.
                  Šim izstrādājumam ir vestei raksturīgās objektīvās pazīmes. Skatīt HS un KN skaidrojumu pozīciju 6110.
               
            
         
      
         (1)  Attēls ir tikai informācijai.